NARVA LINNAVOLIKOGU
OTSUS

                                                                                                                                    Eelnõu

 Projekti "Teadmised, oskused  ja vilumused aitavad rakenduda tööle” kaasfinantseeringu kinnitamine
Otsus võetakse vastu Kohaliku omavalitsuse korralduse seaduse § 22 lõike l punkti 8 alusel.

1. ASJAOLUD JA MENETLUSE KÄIK

Mittetulundusühing TÖÖSTUSPARK INTEC-NACRO koostab projekti    “Teadmised, oskused  ja vilumused aitavad rakenduda tööle” taotluse selle edasiseks esitamiseks meetmesse 1.3.1 “Kvalifitseeritud tööjõu pakkumise suurendamine” rahastamise saamiseks Euroopa Sotsiaalfondi 2007-2013 (ESF) vahenditest.
Sihtrühm, kellele on projekt suunatud: pikaajaliselt töötutele (sh heitunud) töötutele, kelle tööle rakendumiseks toimub  toetavate meetmete pakkumine kombineerituna tööpraktikaga tööandja juures. 

Projekti toel soovitakse Narva, Kadastiku 57 territooriumil asuva tööstuspargi territooriumil asuvate tööandjatega koostööd teha, toetada uute töökohtade loomist ja seista selle eest, et Narva  linna tööealine elanikkond oleks tööga hõivatud. Vähendada Narva regioonis pikaajaliste töötute arvu. 
Projekti abikõlblikkuse periood: 01.02.2011 – 30.11.2012
Projekt kestab 18 kuud (1.06.2011 – 30.11.2012)
Mittetulundusühing TÖÖSTUSPARK INTEC-NACRO pöördus Narva linna poole palvega eraldada projekti kaasfinantseeringut summas 32 000 eurot. Kaasfinantseeringut on vaja 2011.ja 2012. aastal.
Kaasfinantseerimise osa rakendatakse projektis järgmistele tegevustele: 

1) Sotsiaalne ja psühholoogiline nõustamisteenus

2) Tööotsingukoolitus
Antud teenustele soovitakse toetust: 2011 a. 10 000 eurot ja 2012 a. 20 000 eurot
2. ÕIGUSLIKUD JÄRELDUSED

Kohaliku omavalitsuse korralduse seaduse (edaspidi KOKS) § 22 lg 1 p 8 kohaselt kuulub laenude võtmine, võlakirjade emiteerimine, kapitalirendi- ja faktooringukohustuste võtmine ning kohustuste võtmine kontsessioonikokkulepete alusel volikogu ainupädevusse. Narva Linnavolikogu 29. juuni 2000. a määrusega nr 36/16 kinnitatud „Narva linna põhimääruse“ p 4.4.14. kohaselt volikogu ainupädevusse kuulub laenude ja teiste varaliste kohustuste võtmine. Valla- ja linnaeelarve seaduse (edaspidi VLES) § 8 lg 1 p-st 3 tulenevalt võib vald või linn võtta laenu üksnes valla või linna arengukavas ettenähtud investeeringuteks, järgides sealjuures VLES § 8 lg 1 p-des 2 ja 3 sätestatud tingimusi. Vastavalt KOKS § 37 lg p-le 3 laenude võtmise aluseks on arengukava.

3. OTSUS

3.2 Kinnitada projekti "Teadmised, oskused  ja vilumused aitavad rakenduda tööle" kaasfinantseeringuks kokku kuni 30 000 eurot, sh 2011. aastal 10 000 eurot ja 2012. aastal 20 000 eurot.

3.3 Projekti positiivse rahastamisotsuse korral Narva Linnavalitsusel tagada kaasfinanstseeringut järgmiselt:

3.3.1 2011. aasta kaasfinantseeringut summas 10 000 eurot näha ette Narva linna 2011.a eelarve järgmise muutmise eelnõus.
3.3.2 2012. aasta kaasfinantseeringut summas 20 000 eurot näha ette Narva linna 2012.a eelarve eelnõus.
4. VAIDLUSTAMINE
Otsust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

5. OTSUSE JÕUSTUMINE
Otsus jõustub seadusega sätestatud korras.

Mihhail Stalnuhhin
Linnavolikogu esimees

